###### Stema%20(100px) Prova14

**Republika e Kosovës Komuna e Gjilanit**

**Republika Kosova Opstina Gnjilane**

**Republic of Kosovo Municipality of Gjilan**

**Gilan Belediyesi**

**EKSTRAKT**

**Nga procesverbali i mbledhjes së Kuvendit Komunal e mbajtur me datë 29.04.2025 në ora 10:00 në sallën e KK-së, me këtë:**

**R E N D P U N E**

1. Konstatimi i prezencës së anëtarëve të Kuvendit dhe miratimi i procesverbalit të mbledhjes së kaluar
2. Pyetje dhe përgjigje
3. **Rekomandimet e Komitetit për Politikë dhe Financa:**
   1. **Raporti i punës së kryetarit të Komunës për vitin 2024**
   2. **Raporti financiar i komunës së Gjilanit për vitin fiskal 2024**
   3. **Raporti financiar Janar-Mars 2025**
   4. **Propozim Vendimi për aprovimin e Kontratës mbi ndërtimin e përbashkët në pjesët e ngastrave kadastrale nr. 4790-1 dhe 5450-4 prona komunale, ZK Gjilan**
   5. **Propozim Vendimi për aprovimin e Kontratës mbi ndërtimin e përbashkët në pjesët e ngastrave kadastrale nr. 4406-0 dhe 4781-0 prona komunale ZK Gjilan**
   6. **Propozim Vendimi për lejimin e këmbimit të pronave të paluajtshme të komunës me pronën e paluajtshme të Kadrush Sylës nga Gjilani, Lagjja Dheu i Bardhë –Gjilan**
   7. **Propozim Vendimi për lejimin e këmbimit të pronës së paluajtshme të komunës me pronën e paluajtshme të Hisnije Halimi nga Zhegra**
   8. **Propozim Vendimi për lejimin e këmbimit të pronës së paluajtshme të komunës me pronën e paluajtshme të Nexhmedin Ibrahimi nga Përlepnica**
   9. **Raporti i suksesit të nxënësve për vitin 2024**
   10. **Raporti i komisionit për vlerësimin e figurave**
   11. **Raporti i Komisionit për dhënien e titujve të nderit, çmimeve, mirënjohjeve dhe shpërblimeve**
   12. **Raporti i Komisionit për shqyrtimin e kërkesave dhe ankesave në procesin e emërtimit të rrugëve**
   13. **Anulimi i vendimit për ndarjen e mjeteve financiare ( 17.000 € ) për ngritjen e Lapidarit të Dëshmorëve të UÇPMB**

**2. Të ndryshme**

1. **Konstatimi i prezencës së anëtarëve të Kuvendit**

**Përveç anëtarëve të kuvendit në mbledhje prezantuan:** Shpend Nuhiu, Arbenita Sopi Haziri, Bejtullah Osmani, Bekim Salihu, Ali Arifi, Enver Shabani, Bajram Isufi, mediat e shkruara dhe ato elektronike.

**Munguan:** Arditë Ukshini, Emre Ismail, Erestinë Isufi dhe Sreten Trajkoviq.

**Mbledhjen e kryesoi kryesuesi i kuvendit Kushtrim Kadriu i cili i përshëndeti të pranishmit.**

***Me 32 vota për miratohet procesverbali i mbledhjes së kaluar pa vërejtje.***

**Alban Hyseni:** unë propozoj që bartja e mjeteve të hyjë në rend dite, tani jemi në pritje të bartjes së buxhetit në vlerë të 3 000000 € të vitit 2023 dhe 2024, dy vite tashme që bartja e buxhetit nuk ka ndodh, ka ndodhur një pjesë por jo e plotë, ndërkohë që projekti siç është shkolla e mesme e mjekësisë në vlerë prej 3.3000000 € tashmë ka kaluar rreth 5 muaj nga ndryshimi i marrëveshjes dhe 2 muaj nga koha kur është dashtë të nisim dhe për shkak të mungesës së mjeteve projekti nuk po fillon.

Të gjitha obligimet që i takojnë komunës nga caktimi i lokacionit, marrja e hapësirës nga shërbimi spitalor dhe deri tek leja e ndërtimit janë kryer.

Projekti përfundimtar është leja, është kryer dhe po presim vetëm mjetet që të paguhen në mënyrë që të mund të nisemi.

Kjo situatë na sjell në gjendje jo të mirë, ndërkohë propozimin që e kemi bërë në KPF, unë sa e kuptova nga përfaqësuesit tanë aty nuk ka shkuar me dokumentacionin e plotë, me propozimin e plotë, pavarësisht që tek kryesuesi propozimi është dërguar në formë elektronike dhe në kopje fizike.

Është dërguar shuma totale e bartjes së mjeteve, por nuk është dhënë propozimi konkret se ku duhet të kalojnë këto mjete.

Unë sot e kam propozimin me vete propozoj dhe kërkoj nga ju që ky propozim të hyn në rend të ditës, të diskutohet dhe pastaj mund ta plotësoni e ndryshoni varësisht prej asaj se si e mendoni që duhet të jetë ku kjo paraqet nevojat e komunës në projektet që duhet të zhvillohen, por është tejet e rëndësishme që ky buxhet të votohet sot edhe pse ka qenë urgjent edhe muajin e kaluar.

**Ismajl Kurteshi:** dëshiroj që ta përcjell një propozim të magjistrit të historisë Aliriza Selmani i cili i propozon kuvendit, e me propozimin e tij pajtohen edhe Shoqata e Historianëve që në objektin e ( .......... ) nuk dëgjohet fjalia, një mbishkrim tjetër aty ku është teknika popullore afër zyrave të PDK-së.

**Gentrit Murseli:** me datë 14 të këtij muaji në cilësinë e kryesuesit të KKRS, e kemi mbajtur mbledhjen e radhës dhe e kemi pasur diskutim çështjen e diskutimit të organizimit të ekskursioneve me maturant.

Unë konsideroj që e kemi njoftuar me kohë drejtorin e DKA-së megjithatë për shkak të obligimeve në drejtori qysh e kemi marr përgjigjen drejtori ka munguar në takim.

Ne kemi rekomanduar që në këtë seancë të na jepet mundësia dhe hapësira që të diskutojmë dhe t’i marrim informatat e nevojshme, andaj në cilësinë e anëtarit të LDK-së propozojmë që kjo pikë e rendit të ditës të hyjë sot si pikë dhe t’i ofrohet mundësia secilit anëtar të kuvendit t’i marr përgjigjet që i nevojiten.

**Bekim Salihu:** ne e kemi pranuar një kërkesë prej përfaqësuesve të fshatit Zhegër për të përcaktuar një lokacion të ri për ndërtimin e kullës së Agim Ramadanit, andaj sot propozoj që të miratohet vendimi për caktimin e lokacionit dhe ndarjen e parcelës për nevoja të ndërtimit si dhe njëherë të anulohet vendimi i kuvendit komunal i datës 03.06.2002 me numër 013830-020 mbi ndarjen e lokacionit me sipërfaqe të tokës për kompleksin Agim Ramdani d.m.th në vitin 2002, ka qenë një lokacion me të cilin ju ka nda një lokacion për ndërtimin e kullës dhe më vonë me kërkesë të banorëve është kërkuar që të ndryshohet lokacioni.

**Besnik Shala:** unë e kam një propozim raportin e komisionit për këshillat e fshatrave të hyn si pikë e rendit të ditës dhe ta krijojmë një komision ne si kuvend për shqyrtimin e ankesave të atij komisioni?

***Me 11 vota për, 19 kundër nuk miratohen propozimet e kryetarit Alban Hyseni.***

***Me 26 vota për miratohet propozimi nga Ismajl Kurteshi.***

***Me 20 vota për miratohet propozimi nga Gentrit Murseli.***

***Me 31 vota për miratohen propozimet nga Bekim Salihu.***

***Me 30 vota për miratohet propozimi nga Besnik Shala.***

***Me 31 vota për miratohet Rendi i punës.***

**Kushtrim Kadriu:** ekzekutivi e liroi sallën për shkak se duan të bëjnë një diskutim për mjetet e bartura për ditën e nesërme.

**Gentrit Murseli:** në seancën e kaluar ka qenë arsyetim krejt tjetër për me ik prej raportit vjetor për vitin 2024, është totalisht e papërgjegjshme dhe e paarsyeshme sjellja e kryetarit kur gjithë anëtarët e kuvendit sot janë përgatitur për raportin e punës, ai e gjen një arsye krejt absurde për me liru sallën e kuvendit.

**Kushtrim Kadriu:** pikat 3.1, 3.2 dhe 3.3 shtyhen për seancën e radhës.

* 1. **Propozim Vendimi për aprovimin e Kontratës mbi ndërtimin e përbashkët në pjesët e ngastrave kadastrale nr. 4790-1 dhe 5450-4 prona komunale, ZK Gjilan**

**Bekim Salihu:** kjo është një marrëveshje që është negociua përmes kryetarit dhe kompanisë së ndërtimit “Dardania” fillimisht ka qenë një kërkesë e kompanive për të bërë një rregullim të kufirit mes pronës komunale dhe pronës private, pastaj kemi konstatuar që ky rregullim nuk mundet me u krye direkt përmes kadastrit, por duhet me u trajtua në kuvend.

Është themeluar edhe një komision prej 3 anëtarëve, 2 nga DUPMM dhe 1 nga DGJKP dhe në kuadër të kësaj janë pa edhe marrëveshjet.

**Bujar Nevzati:** te prona komunale nuk e pash interesin e komunës ku u nënshkrua çka merr komuna, a ka të definuar se ku janë ato 30 % ?

**Bekim Salihu:** në kuadër të marrëveshjes besoj se e ke pa është njëra prej neneve që e përcakton 30 % në çdo etazhitet.

**Avdyl Aliu:** unë e kuptoj çështjen dhe për mua është e arsyeshme, por çka nuk është e arsyeshme është selektimi i lëndëve që po i sjellni me i krye këtu në kuvend.

Unë e di që ka shumë lëndë të kësaj natyre edhe ato po lihen anash këto po vijnë

***Me 32 vota për miratohet pika 3.4 e Rendit të punës.***

* 1. **Propozim Vendimi për aprovimin e Kontratës mbi ndërtimin e përbashkët në pjesët e ngastrave kadastrale nr. 4406-0 dhe 4781-0 prona komunale ZK Gjilan**

***Me 27 vota për, 5 kundër miratohet pika 3.5 e Rendit të punës.***

* 1. **Propozim Vendimi për lejimin e këmbimit të pronave të paluajtshme të komunës me pronën e paluajtshme të Kadrush Sylës nga Gjilani, Lagjja Dheu i Bardhë –Gjilan**

***Me 32 vota për miratohet pika 3.6 e Rendit të punës.***

* 1. **Propozim Vendimi për lejimin e këmbimit të pronës së paluajtshme të komunës me pronën e paluajtshme të Hisnije Halimi nga Zhegra**

***Me 32 vota për miratohet pika 3.7 e Rendit të punës.***

* 1. **Propozim Vendimi për lejimin e këmbimit të pronës së paluajtshme të komunës me pronën e paluajtshme të Nexhmedin Ibrahimi nga Përlepnica**

***Me 32 vota për miratohet pika 3.8 e Rendit të punës.***

* 1. **Raporti i suksesit të nxënësve për vitin 2024**

**Ismajl Kurteshi:** Suksesi i nxënësve të komunës së Gjilanit në fund të gjysmë vjetorit të parë të vitit shkollor 2023/2024 Analizë

Krahasim në mes të tri niveleve të arsimit:

**Me sukses pozitiv:**

Arsimi fillor (kl. l-V): 99.54%;

Arsimi i mesëm i ulët (Vl-lX): 83.30%;

Arsimi i mesëm i lart (X-Xll): 59.87%;

**Me sukses negativ:**

Arsimi fillor: 0.1 %; (nga 5614 nxënës, vetëm 1 me sukses negativ);

Arsimi i mesëm i ulët: 16.68 %;

Arsimi i mesëm i lart: 39.12 %;

**Nota mesatar:**

Arsimi fillor: 4.67;

Arsimi i mesëm i ulët: 3.69;

Arsimi i mesëm i lart: 2.93;

**Mungesat për kokë nxënësi:**

Arsimi fillor: 4.32;

Arsimi i mesëm i ulët: 11.83;

Arsimi i mesëm i lart: 16.37;

**Suksesi sipas niveleve:**

**Suksesi i nxënësve të arsimit fillor:**

Me sukses pozitiv: 99.54%;

Me sukses negativ: 0.1% (nga 5614 nxënës, vetëm 1 me sukses negativ);

Nota mesatare: 4.67;

Mungesa për kokë nxënësi: 4.32;

**Suksesi i nxënësve të arsimit të mesëm të ulët:**

Me sukses pozitiv: 83.30%;

Me sukses negativ: 16.68%;

Nota mesatare: 3.69;

Mungesa për kokë nxënësi: 11.83;

**Suksesi i nxënësve të arsimit të mesëm të lartë:**

Me sukses pozitiv: 59.87%;

Me sukses negativ: 39.12%

Nota mesatare: 2.93;

Mungesat për kokë nxënësi: 16.37.

**Afërdita B. Ajdini:** mendoj se të gjitha këto mungesa, suksesi dhe rënia e tyre ka ndodhur si pasojë e orëve të humbura të shumta që janë bërë këtë vit shkollor .

Te mungesat e mësimdhënësve, ka ndikuar direkt në mungesat e nxënësve, por edhe një ndikim tjetër që ka ndikuar është rënia e suksesit për mos ngritjen e cilësisë në arsim është edhe ndërrimi i shpeshtë i drejtorëve.

Projekti i kosnetit është i dështuar kolegu vlerëson kolegun ku drejtorët kanë bërë përzgjedhje të gabuar nëpër shkolla.

Te organizimi i kurrikulës nuk është organizuar mirë dhe duhet me pas afat më të madh kohor, sepse nuk kuptohet kurrikula e organizuar për 2 apo 3 ditë, sepse unë vet kam qenë pjesëmarrëse me javë të tëra.

**Ismajl Kurteshi:** në raport mungojnë mungesat e mësimdhënësve kjo duhet me qenë patjetër pjesë e raportit ?

**Ardhmërie Musliu:** unë raportin e kam analizuar, por edhe më herët u tha prej parafolësve por çka dua të them është se krejt raporti është në mënyrë të përgjithësuar.

Është me rëndësi të identifikohen shkollat që kanë numër të madh të mungesave, të nxënësve orët e humbura, të dimë cilat shkolla kanë më së shumti orë të humbura dhe mungesa, sepse përmes kësaj mënyre mendoj se tregon problemet reale, mungesat janë raportuar sipas numrit për kokë të nxënësit, ku kjo mendoj se nuk e jep një pasqyrë reale të situatës.

Është e nevojshme që mungesat të analizohen më thellë sipas lëndëve dhe arsyeve në mënyrë që të kuptohen nëse ato janë të justifikuara apo ka edhe probleme të tjera.

Nuk është specifikuar suksesi për secilën shkollë veç e veç është dhënë vetëm një përmbledhje e përgjithshme për të gjitha shkollat bashkë, pra nuk mund të thuhet se cila shkollë ka pas suksesin më të lartë sepse të dhënat janë të përgjithshme dhe janë të ndara sipas shkollave.

Cila shkollë ka suksesin më të ulët që duhet një intervenim më i shpejtë për këto shkolla, mendoj që këto kanë një rëndësi shumë të madhe që t’i dimë shkollat me numrin më të madh të mungesave çka ka ndikuar, me numrin më të vogël, me suksesin më të lartë dhe me suksesin më të dobët?

**Mimoza K. Qerimi:** unë mendoj se çështja e mungesave të nxënësve duhet menduar prej nivelit ministror nëpër komuna që me pas mësimdhënës rezervë në DKA, në mënyrë që me i zëvendësua mësimdhënësit të cilët mungojnë, sepse këtë çështje nuk ka mujtë me zgjidh as qeveritë më herët dhe as ne.

Unë mendoj se para se me fol për këto çështje dikush nuk doli me i përmend sukseset që kanë ndodh, numri i madh i projekteve që janë realizuar brenda 1 viti.

Ajo për çka mburrem unë është që nxënësit me nevoja të veçanta kanë qenë fokus i rëndësishëm në këtë qeverisje dhe vazhdon me qenë çdo vit.

Sa i përket projektit të kosnetit, vlerësimi nga kolegët edhe tash me kritere d.m.th për vlerësim të performacës së mësimdhënësve me licencë, ne e kemi të domosdoshme.

Kjo është e mirë që të shkëmbejmë përvoja të mira me njëri tjetrin gjithandej.

**Afërdita B. Ajdini:** humbja e orëve është bërë nga keq menaxhimi i testit, sepse ju nuk keni pas qe sa kohë listë të pritjes, nuk kam thënë për mësimdhënësit e sëmurë.

Edhe te projekti nuk jam kundër projektit, por nuk e kanë bërë në mënyrën më të mirë përzgjedhjen e mësimdhënësve brenda shkollave.

Fëmijët me nevoja të veçanta gjithmonë janë trajtuar dhe psikologët duhet të dinë çfarë punë duhet të bëjnë nëpër shkolla, i keni sjell disa psikolog që vetëm sjellën dhe nuk bëjnë punë.

**Gentrit Murseli:** në njërën anë ne po flasim për sukseset e kësaj qeverisje në këtë mandat në arsim për trajtim për mësimdhënës, seriozitet në punë, organizim profesional nga drejtoria kurse në anën tjetër janë evidente që është rritë numri i mungesave, është rritë numri i orëve të humbura dhe ka ra rënë suksesi.

Në qoftë se ju si drejtori dhe si qeverisje e keni rritur numrin e trajnimeve, jeni duke punuar në mënyrë shumë profesionale, keni më pak gabime, keni përgatitje dhe keni shumë sukses, pse rezultati i përgjithshëm dhe përfundimtar është negativ?

**Avdyl Aliu:** mungesat e mësimdhënësve në gjuhë shqipe, në gjuhën gjermane a janë evidente ende dhe a ka shkolla që nuk kanë uniforma?

**Bujar Nevzati:** unë po i përmendi mungesën e mjeteve elementare, po flas për shkollën time d.m.th letër, toner, marker, mjete higjienike ku jemi detyruar t’i blejmë vet personalisht.

Unë e vlerësoj pozitiv mbështetjen e asistentëve me nevoja të veçanta ku unë e kam asistenten në shkollë dhe mendoj se ka bërë punë të jashtëzakonshme.

Vërejtjet më të mëdha i kam në këtë qeverisje, ne kemi qenë nëpër detyra të ndryshme dhe kjo nuk ka ndodh që konkurset të shkojnë kështu.

Unë kisha dashtë që kryetari i Komunës me gjetë një konkurs që e ka shpallur në kuadër të administratës komunale në komunën e Gjilanit që të thotë se një person ka hy me meritë.

Unë jam i gatshëm të shkojmë në prokurori për të argumentuar se si po bëhen konkurset nën qeverisjen e Alban Hysenit.

Te konkurset nuk po vijnë personat e merituar dhe mandej ata persona po detyrohen të lëshojnë vendin.

Te shkolla jonë ka filluar vlerësimi i performancës dhe është duke ndodhur në bazë të kritereve që i ka ofruar DKA dhe MASHT ku janë të zgjedhur drejtori, koordinatori i cilësisë , 1 mësimdhënës.

**Shpend Nuhiu:** te trendi i rënies së mësimit te gjeneratat më të mëdha tash ne po lexojmë numra të shumë institucioneve, të shkollave normalisht që duke u rritë gjeneratat duke u profilizua tash kemi nëpër shkolla fillore edhe këshilltar për karrierë nuk mundet një nxënës me ditë edhe matematikën edhe muzikën.

Tash ka profilizime normalisht që nuk munden me tregu sukses të njëjtë shembullor edhe në muzikë dhe në matematikë.

Kjo nuk është diçka e re kjo është diçka e vazhdueshme normalisht që edhe prindërit kanë më shumë përkujdesje deri në klasën e III / IV kjo është se si duhet lexuar ky trend.

Te asistentët janë të pranuar 20, i kemi 6 logoped me kontrata në vepër, sepse me udhëzim administrativ nuk kemi vende të punës që mundemi me i pranu ata në bazë të konkurseve.

Është e nevojshme me qenë, sepse kontrollet sistematike të vitit të kaluar kanë përcaktuar që 7 deri në 10% e nxënësve kanë vështirësi në të folur dhe do të vazhdojmë t’i mbajmë këta logoped dhe t’i shikojmë mundësitë që me rritë numrin.

Te mësimi dual, normalisht që është një proces i ri ka vështirësi të reja për çdo ditë hasim me vështirësi duke filluar prej kontraktimit të një koordinatori për t’u marr vetëm me ndërlidhje me i gjurmu bizneset të cilat dëshirojnë të shfaqin dëshirë për të lidh kontrata, për të marr nxënësit për të kryer praktika nëpër bizneset e tyre.

Për momentin ajo pozitë është e lirë sepse viti i parë siç e dini ka qenë i sponsorizuar prej një organizate të huaj ku ai person e ka kryer mandatin dhe tash nuk është aty, por ne jemi në procedura të përzgjedhjes të përmbushjes së asaj pozite vakante.

Trajnimet në kurrikulë është në kuadër të ministrisë dhe është një proces më i gjatë ku nuk bie në përgjegjësinë e DKA-së.

Puna e psikologëve nëpër shkolla, është mbledhja e statistikave identifikimi sa më i hershëm nuk di raste që ato bëjnë punë tjera, do të doja të merrja informacione shtesë.

Mungesa e profileve të caktuara unë e kam bërë një vendim ku e lejoj mbi normën deri në 5 orë për profile të matematikës, për profile të fizikës ku ka shumë vështirësi për t’i gjetur këto profile sidomos lëndë të informatikës, gjuhës gjermane.

Uniformat i kanë të gjitha shkollat, por ne si DKA nuk ju sponsorizojmë sepse nuk kemi buxhet.

Te mjetet elementare dhe te mungesa e tyre kontratën e kemi qe 1 muaj përveç se mungon kontrata e cila është në prokurim për printer dhe mirëmbajtje për printer të tjerat i kemi.

**Avdyl Aliu;** drejtor edhe ju e konstatuat mungesën e mësimdhënësve për arsyet që qëndrojnë dhe situata duket e pashpresë.

A ka strategji qysh me kalu këtë apo jemi pajtuar që jemi në këtë gjendje të vështirë?

**Shpend Nuhiu: .....................**

**Gentrit Murseli:** unë mendoj se raporti është i mirë mundemi mos të pajtohemi me përmbajtjen e raportit por si raport e kam pa edhe te raporti që ju ka bashkëngjit raportimit të kryetarit jemi në rregull me mënyrën e raportimit.

E dëgjova me vëmendje raportimin e kryetarit dhe me kujdes por pyetjes sime nuk ju përgjigj në mënyrë direkte.

Ideja ishte se cila ishte arsyeja ka kaq shumë mobilizim institucional për me pas sukses e në fund tash kemi sukses më të dobët e në anën tjetër në rritje të mungesave.

Përgjigjen që e dha për profesoreshën që është rritë numri i mungesave edhe nuk është për faktin që ka mungesë të mësimdhënësve dhe në qoftë se nisemi prej një logjike që nxënësit me një ditë i kanë 5 orë dhe mungon mësimdhënësi që ka me dhënë mësim orën e 4 ekziston logjika që nxënësit prej orës së 3 mos me prit mësimdhënësin e orës së 5 por nënkupton kjo që është faktori kryesor ose faktori për rritjen e mungesave.

Është evidente dhe është vërtetuar nga institutet më të rëndësishme globale mbi arsimin që nxënësit e klasës së I-rë deri në klasën e V-të kanë sukses më të

qëndrueshëm për faktin që ka mësimdhënës më pak dhe ka përkujdesje më të madhe prindërore, por edhe për faktorë të tjerë që janë prej klasës së V-të deri në klasën e IX-të ndikojnë edhe çështjet e tjera për rënien e suksesit.

Dua të di se cila është arsyeja konkrete për rritjen e mungesave të nxënësve prej klasës së V-të dhe nga klasa X-të deri në XII-të, nëse ka arsye cilat janë ato dhe nëse nuk ka kjo i bie që nuk jemi duke punuar sa duhet ?

**Shpend Nuhiu:** fillimisht mos ta diskutojmë çështjen e mungesave të nxënësve që ka ndodhur sikur për herë të parë.

Ne jemi duke punuar dhe qëllimi kryesor është rritja e cilësisë e cila nënkupton më shumë mësim, por ndoshta mundet me qenë mungesa e mësimdhënësve ashtu qysh e parashtrove ti por nuk është edhe e vetmja.

**Ismajl Kurteshi:** këto konstatime nuk janë atak në punën e drejtorisë këto janë dukuri të cilat ka mundësi me i reduktua dukuritë negative edhe mendoj që është detyrë e drejtorisë në një tryezë të njerëzve edhe disa prindërve të identifikohen shkaqet dhe megjithatë ka me u zvogëlua numri i këtyre dukurive negative.

P.sh te mungesat e nxënësve prej klasës së V-të deri IX-të mendoj se është mungesa ose jo mungesat zvogëlimi i interesimit të prindërve duke i përcjell fëmijët e tyre e ndoshta edhe mungesa e orëve të kujdestarisë në të cilat një mësimdhënës së paku një herë në javë të bisedohet për këto çështje të cilat kishin me i ndihmua.

**Arianit Sadiku:** pajtohem plotësisht me z. Kurteshin për çështjen e propozimit, mendoj se statistikat në rritje nuk do të thotë që drejtoria nuk e ka përkushtimin maksimal për insistimin dhe kryerjen e punëve të veta por në diskutime të tilla njerëzit që kanë përvojë një kohë të gjatë mund të identifikohen problematikat e tjera që ndoshta prej një neglizhence të vogël nuk munden me u identifikua si problematika.

Pajtohemi plotësisht për një diskutim publik në formë tryeze, tribune ta organizoj drejtoria kështu që i kish kontribuua sidomos gjeneratave të reja.

**Besim Guda:** besoj se tematikat që i diskutojmë shpesh janë nën nivelin e kërkesës së opinionit, por arsimi është një çështje e veçantë, është e ndjeshme dhe e kam faktin e përhershëm me të se e kam bashkëshorten arsimtare.

Tani duke e tejkaluar atë çka është partiake duke e tejkaluar se dje ka qenë më keq dhe sot kjo është dhimbje e madhe e shoqërisë tonë.

Është një trend në arsim jo veç në Gjilan, është trend negativ strukturor vet e kemi bërë këtë shteti ynë.

Dhe pa pasur ndryshime rrënjësore pa u bërë një reformë shumë e thellë rrënjësore në arsim është pak më vështirë me ecë.

Shikoni ka shkolla që ka më pak mungesa dhe shkolla që ka më shumë mungesa d.m.th duhet me lind menjëherë dyshimi pse këtu ka më shumë e pse te kjo ka më pak?

Kemi menaxher të shkollave që janë më të suksesshëm dhe menaxher të shkollave që janë më pak të suksesshëm.

Tek ne duhet reforma shumë të mëdha, andaj duhet angazhim institucional dhe ju lus të gjithëve këtu së bashku duhet t’i kushtojmë rëndësi të madhe arsimit.

**Ardhmërie Musliu:** unë mendoj se nuk është e arsyeshme ne me shkua krejt në DKA me i marr këto informata se po besoj se të gjithëve këtu ju interesojnë me i ditë cilat shkolla kanë numrin më të madh të mungesave jo vetëm të nxënësve, mësimdhënësve, orë të humbura, shkolla që s’kanë probleme munden me shërbye edhe si motivim për shkollat e tjera por nuk është e drejtë të barazohen me shkollat që kanë probleme.

**Kushtrim Kadriu:** e kemi një kërkesë nga drejtori i DGJKP-së, që pika për monumentin e Agim Ramadanit të trajtohet tani për shkak të angazhimeve të tij.

**Bekim Salihu:** fillimisht ka qenë një pjesë me u identifikua parcela për një vendim që është bërë në vitin 2002 ku u destinu për kullën e Agimit për shkak se është nxjerr vendimi në kuvend, por nuk u zbatua në kadastër.

Pasi kemi dal në terren edhe këshilli i fshatit edhe shoqata Ditët e Agimit kanë vendos të ndërrojnë lokacionin duke u thirr në të që edhe ministria e Kulturës e ka ndarë një fond që të ndërtojë Kullën e Agimit.

Në bazë të kërkesës së këshillit të fshatit dhe shoqatës, ne e kemi dhënë një propozim ku kërkojmë që me u miratua vendimi për lokacionin e ndarjes së parcelës për nevoja të ndërtimit së kullës së Agimit, për nderë të heroit Agim Ramadani “Katana” këtu kërkojmë që të ndahet parcela me numër 1657-ZK Zhegër, që t’i ndahet një pjesë e parcelës me sipërfaqe prej 138 ari për shkak edhe të simbolikës brigadës 138.

Propozojmë që të anulohet edhe vendimi i kuvendit komunal me numër 0138/20 i datës 03.06.2002 mbi ndarjen e lokacionit për kompleksin memorial Kulla Agim Ramadani për shkak se nuk kemi nevojë t’i kemi 2 lokacione për kullë.

**Bujar Nevzati:** në cilën pjesë është kjo dhe a është kjo pronë komunale, apo i bartet fshatit Zhegër apo si është e planifikuar?

**Bekim Salihu:** pjesa ku ka qenë e destinuar është në anën e majtë ajo anulohet dhe vendoset në kodrën e djathtë të Zhegrës e cila është pronë komunale.

**Avdyl Aliu:** unë jam pjesë e atij vendimit të mëhershëm, po na përcjell ajo urgjenca, ku ka punë urgjente nuk janë punë të mira, sepse nuk janë të planifikuara mirë dhe ish dashtë me pas së paku një kopje të vendimit.

**Bekim Salihu:** nëse ju keni dyshime, ne e shtyjmë pikën dhe ta jap materialin që unë dhe mund të konsultohemi.

**Avdyl Aliu:** për një vendim në kuvend që ta bëjmë të plotfuqishëm për një thirrje të seancës edhe për një mbledhje sot është një shtatore e një burri të madh pa vendim që është keq për komunën e Gjilanit.

Shtatorja e Ramiz Cërrnicës është pa vendim të kuvendit edhe aty nuk kemi hezituar.

**Muhadin Haziri:** është e vërtetë që vendimi ekziston edhe më herët ka kaluar përmes kuvendit komunal në legjislatura të mëhershme, por si kërkesë për çështjen e ndryshimit të lokacionit në rrethana të ndryshme është pasqyruar edhe nga komuniteti në Zhegër edhe nga këshilli se si arsye pse më herët është caktuar ai lokacion edhe pse ndryshon në raport me pozitën, është se afër është shumë aty shkolla e mesme është zyra e shërbimit me qytetarë dhe është banimi i popullatës shumë afër.

Në fund duke i mbledhur të gjitha këto rrethana, propozime edhe të njerëzve që janë në lëmi më të avancuara në këtë drejtim, jemi detyruar që ta bëjmë kërkesën për ndryshim të lokacionit.

Si hapësirë po pajtohemi në raport me çështjen e statusit të pronës dhe kërkoj që kjo pikë të mbështetet nga të gjithë.

***Me 28 vota për, miratohet propozimi Kulla Agim Ramadani.***

* 1. **Raporti i komisionit për vlerësimin e figurave**

**Kushtrim Kadriu:** këtu është mbajtur mbledhja, por nuk kemi marr ndonjë raport sepse nuk kanë sjellë asgjë.

* 1. **Raporti i Komisionit për dhënien e titujve të nderit, çmimeve, mirënjohjeve dhe shpërblimeve**

***Me 27 vota për, miratohet pika 3.11 e Rendit të punës.***

* 1. **Raporti i Komisionit për shqyrtimin e kërkesave dhe ankesave në procesin e emërtimit të rrugëve**

***Me 27 vota për, miratohet pika 3.12 e Rendit të punës.***

***Me 27 vota për, miratohet Anulimi i Vendimit për lapidarin e UÇPMB.***

***Me 27 vota për, miratohet Propozimi i Ismajl Kurteshit për tabelën e ZNA.***

***Me 27 vota për, shtyhet Propozimi i Besnik Shalës për anulimin e vendimit të raportit dhe krijimin e një komisioni për ankesa.***

**Propozimi i Gentrit Murselit për ekskursionin e maturantëve**

**Gentrit Murseli:** sa i përket temës, kisha dashtë jo veç si anëtar i kuvendit por si kryesues i KKRS t’ju tregoj që me iniciativë të komitetit ne kemi dashtë që të diskutojmë lidhur me çështjen e organizimit të ekskursioneve.

E kemi bërë kërkesën me kohë në administratë i falënderojmë për punën profesionale përveç njoftimit që e kemi bërë në drejtori i kemi dërguar ekstra edhe ftesë që nënkupton prej këndvështrimit tonë prej anës tonë e kemi bërë maksimumin e mundshëm që me njoftu drejtorinë me kohë për me marr pjesë.

Atë ditë për rrethana dhe shkaqe të cilat mund t’i tregoj drejtori, e kemi prit 15 deri 20 minuta në sallë, mirëpo nuk ka ardhur.

Meqenëse nuk ka qenë asnjë përfaqësues i drejtorisë, jemi detyruar që me mbajt një takim tjetër dhe përveç kësaj me propozu që kjo çështje të diskutohet në rend dite dhe tani kemi periudhën kohore kur ne mundemi ta japim kontributin tonë.

Arsyeja se pse kemi dashtë tash me diskutu është fakti i pakontestueshëm që ne si anëtarë të kuvendit qëndrimin që e kemi pasur edhe vitin e kaluar në raport me organizimin e ekskursioneve e kemi edhe tash, mirëpo është qeverisja e cila e ka pasur një qëllim tjetër vitin e kaluar dhe e ka një qëllim dhe një qëndrim tjetër për këtë vit,

Krejt çka kemi dashtë ne për të diskutuar është se çka ka ndryshuar nga viti i kaluar me këtë vit.

Vitin e kaluar drejtor ju njoftoj që si kryesues i KKRS i kemi mbajtur 2 mbledhje të komitetit për ta diskutuar vendimin mbi anulimin e organizimit të ekskursionit, ka qenë vendim antiligjor, sepse ekziston një udhëzim administrativ nga ministria e arsimit e cila e specifikon qartë mënyrën e organizimit të ekskursioneve dhe ne kemi qenë të bindur edhe në vitin e kaluar që kemi kapacitete profesionale duke filluar prej Zyrës së kryetarit, DKA, mësimdhënësve, drejtorëve të shkollave dhe të gjithë personave të tjerë që kanë kompetencë brenda komunës kemi mundësi që të japim kontributin tonë dhe të përgatitemi me kohë për një organizim të mirëfilltë të ekskursionit.

Përveç kësaj nga grupi jonë parlamentar kemi dhënë edhe propozim që në bazë të mundësive financiare të komunës edhe ta subvencionojmë organizimin e ekskursionit pra s’kemi qenë kundër asnjëherë kundër subvencionimit përveç se ne e kemi përmend si shumë që në bazë të kapaciteteve financiare minimalisht 50% të participoj komuna në organizim të ekskursioneve.

Rekomandimin që e kemi të vitit të kaluar është në shkurt të vitit 2024, ne kemi thënë që ju lutem organizojeni një mobilizim të përgjithshëm institucional t’i bëjmë të gjitha përgatitjet në kohë dhe jam i bindur dhe kemi qenë të gjithë të tjerët që komuna e Gjilanit ka kapacitete të mjaftueshme profesionale, njerëzore për një organizim të ekskursioneve për çka edhe e ka qëllimin e organizimit.

Çka na vjen keq neve është se kemi pas vullnetin e sinqertë për me kontribuo drejt profesionalisht në organizimin e ekskursionit asnjëherë nuk jemi ftuar në asnjë takim e përveç kësaj edhe thirrjen që e kemi bërë ne, ka hasur në vesh të shurdhër.

Koha ka kaluar, ne e kemi parashikuar që kemi me ardhur në një pozicion ku viteve të ardhshme që nënkupton se ende pa kaluar një vit i plotë ju e keni ndryshuar qëndrimin që e keni pasur vitin e kaluar, por ajo çka nuk po kthehet që ju kemi paralajmëruar me kohë, është që gjenerata e vitit të kaluar fatkeqësisht nuk kanë pasur mundësi me organizua asnjë lloj aktiviteti për përfundimin e shkollimit fillor për arsye që kanë qenë gjeneratë që e kanë përfunduar në vitin 2020 dhe ka qenë pandemi.

Ne si grup i LDK-së e kemi një rekomandim që t’i tejkalojmë pozicionet dhe qëndrimet tona partiake për çështje të cilat janë të përgjithshme.

Ne ka mundësi që nuk pajtohemi mbi mënyrën qysh duhet me u qeveris komuna, por ju e dini që edhe memoria, përvoja që e ka LDK se ne kemi qenë nëpër këto institucione edhe më herët ka njerëz që kanë kontribuar jashtëzakonisht shumë në një periudhë të gjatë kohore edhe kemi kapacitete të mjaftueshme për me dhënë rekomandime pozitive të cilat ndihmojnë jo veç drejtorinë por përgjithësisht shoqërinë.

Drejtor ne kemi dashtë me diskutua këtë çështje dhe duam të dimë qëndrimin tuaj, pse ka ndodhur kjo vitin e kaluar, nuk është asgjë keq përkundrazi unë e konsideroj që është përgjegjësi profesionale, politike në qoftë se një vendim i cili është marr herëve të kaluara me qëllime të tjera, ka dal që është gabim e tash po përmirësohen.

Ne urojmë në cilësi të subjektit, që organizimi këtë vit me shkua në kohë me pas mundësi që periudha tenderuese e cila unë konsideroj që ka filluar me vonesë dhe neve një ankesë potenciale në organin e shqyrtimit publik mundet me na shkaktua probleme mos me mund fare që të bëhet pagesa, por ne nuk po duam me u pozicionua dhe me mendu që mundet të ndodhë diçka keq, mirëpo në anën tjetër në qoftë se ka mobilizim të përgjithshëm institucional, ne jemi të bindur që ekskursioni ka me fillua dhe ka me përfundua në bazë të kurrikulave mësimore dhe në bazë të qëllimit që është edhe organizativ nga ministria, drejtoria e gjithë përgjegjësit.

**Gresa Avdiu:** kjo është një temë të cilën e kemi stër diskutuar edhe vitin e kaluar për shkak të mos organizimit të ekskursioneve për maturantët në vitin e kaluar dhe këtë vit papritmas DKA- së bashku me kryetarin e Komunës vendosën që ta riorganizojnë edhe njëherë ekskursionin për maturantët.

Unë nuk e di çka ka ndryshuar nga viti në vit, por vitin e kaluar kemi pas arsyetime ndër më banalet të mundshme duke thënë se nuk janë mësimdhënësit për të organizuar ekskursion, nuk janë nxënësit të denjë për të shkuar në ekskursione sepse nuk po e dinë si duhet me qëndrua por ka dukuri negative nëpër ekskursione.

Ju e keni kampusin e shkollave të mesme afër stadiumit të qytetit vendi ku më së shumti zhvillohet narkomania në Gjilan.

Unë nuk e di pse ka pas nevojë me pas kësi etiketime banale ndaj maturantëve vitin e kaluar përveç se nuk i keni kaluar me shku me financat e tyre ju, jua keni pamundësuar një të drejtë të tyre ku para ligjit duhet të jepni ju përgjegjësi dhe kryetari i Komunës.

Tash 4 muaj para zgjedhjeve ju ra në mend që është ekskursioni se këta janë votues për herë të parë dhe po i subvenciononi 100%.

Ju dhe drejtori duhet të jepni një kërkim falje maturantëve të vitit të kaluar dhe organizimin që keni menduar ta bëni tash unë uroj që të ju shkon mbarë pa asnjë lloj incidenti.

**Mimoza K. Qerimi:** sinqerisht me vjen keq për maturantët e vitit të kaluar që nuk kanë pas të drejtë të shkojnë por është një keqinterpretim rreth kësaj çështje sepse fillimisht ka ekzistuar një këshill i prindërve të cilët kanë marr një iniciativë që të bëjnë një vlerësim, anketim të prindërve nëpër të gjitha shkollat për t’i marr opinionet e tyre me qëndrimet e tyre.

Është këshilli i prindërve i cili ka organizuar një anketim nëpër shkolla me u deklarua prindërit se a duan apo jo t’i dërgojnë fëmijët.

Të gjithë prindërit në klasën time janë deklaruar pozitivisht që duan të shkojnë fëmijët, por çka ka ndodhur më vonë jo vetëm mua por gjithë kujdestarëve është bërë në mënyrë selektive përzgjedhja e anketave qysh janë deklaruar prindërit, që mendoj se është pasqyrua para kryetarit një gjendje jo e rregullt që aty prindërit nuk dëshirojnë t’i dërgojnë fëmijët.

**Bujar Nevzati:** mirë që po debatohet kjo pikë e rendit të ditës por nuk jam për t’i dhënë zjarr për arsye se janë fëmijët e tanë edhe krejt duhet të kontribuojmë në mënyrën më të mirë me u organizua.

Unë po flas personalisht si individ ndalimi i shkuarjes së ekskursionit në formën si ka qenë e organizuar edhe më herët po flas për vitin 2010 nuk ka qenë as atëherë pa probleme, por kohën e fundit ato që më kanë ardhur mua përmes kolegëve dhe përmes prindërve e kam përkrah.

Ndryshimi i përnjëhershëm lë me dyshu, është mirë që drejtori të na tregojë se çka ka ndryshuar këtë vit?

**Gentrit Murseli:** unë pajtohem pjesërisht me prof. Mimozë, fillimisht e tha shumë drejtë dhe e vërtetë por rekomandimi ynë prej fillimit e deri në fund ka qenë.

Ne e kemi bërë grumbullimin e peticionit dhe si kryesues i komitetit nëpërmjet këshillit të nxënësve, përfaqësuesve të secilës klasë që ka pas me shku në Shqipëri, ne e kemi pas dakordancën e plotë të nënshkrimeve të mësimdhënësve ku më tepër se 95 % të mësimdhënësve kanë qenë pro organizimit të ekskursionit.

Kryetari i komunës e ka përdor këshillin e prindërve si vegël për me mbërri qëllimin e vet për arsye se konstatimi i këshillit të prindërve për mos organizim të ekskursionit qysh munden sepse shumica e prindërve që kanë marr pjesë në takim me kryetarin dhe që kanë ardhur në përfundim që organizimi nuk duhet me shku përpara nuk kanë pas fëmijë të tyre maturant.

Kjo nënkupton që legjitimiteti i nxënësve me nënshkrimet e peticionit, nëpërmjet prindërve ka qenë ndryshe prej vendimit të cilin e ka marr kryetari.

Edhe vitin e kaluar edhe tash ne e fajësojmë kryetarin e Komunës që nuk e ka bërë organizimin, nuk e ka marr vendimin e këshillit të prindërve që i përfaqësojnë fëmijët e tyre dhe nuk e kam marr vendimin e këshillit të nxënësve të cilët kanë qenë aktiv edhe vitin e kaluar.

**Gresa Avdiu:** unë dua t’i përkujtoj edhe njëherë prof. Mimozë, për shkak se kemi qenë në komitet dhe e di çfarë diskutime kemi bërë me nxënësit në atë kohë me drejtorët e arsimit dhe me prindërit.

Ka shkuar deri në atë nivel sa që vet si anëtare e kuvendit kam kërkuar që edhe prindërit me marr pjesë në ekskursion që nuk ka ndodh asnjëherë vetëm e vetëm që mos të anulohet, por kjo kërkesë e imja dhe e gjithë anëtarëve të kuvendit ka has në vesh të shurdhër**.**

**Besim Guda:** një gjeneratë e tërë e nxënësve të klasës së vajzës sime më njohin si ai i cili nuk ka lejuar ose vajza ime nuk kam dëshiruar të shkoj në ekskursion.

Unë kam frikë të ju them të drejtën sa më i moshuar që bëhesh sigurinë e ke në rend të parë.

Unë jam frikuar për sigurinë e fëmijëve të mi kur unë e kam thënë këtë të gjithë prindërit kanë qenë me një mendim të njëjtë me mua.

**Muhadin Haziri:** sa i përket vitit të kaluar është diskutuar në tema të ndryshme ku kryetari i Komunës sigurisht këtë vit ato anët që i ka konsideruar negative po mundohet me i kthye në aspektin pozitiv.

Gjitha kërkesat që janë inicua, ne tash po debatojmë edhe po e konsideroj sikur që ky lapidari i UÇPMB-së ai procesi paska kaluar, ne tash po merremi me kohën.

Unë e mbështes kërkesën e kryetarit që e ka paraqit si arsye se me të vërtetë tash ai duhet me pa vetëm pjesën e fushatës.

**Ganimet Sabedini:** gjithë ky diskutim për arsim çka dëgjova po më vjen pak trishtim unë dua të pyes për punën e ekskursionit nxënësit me shumë mungesa, me nota të dobëta ata që përdorin alkool, a do të marrin pjesë në ekskursion tani doni me i nderu edhe me mbështetje të pagesës?

**Ismajl Kurteshi:** tema e asaj që vitin e kaluar nuk u lejua dhe këtë vit po lejohet është mirë të diskutohet, është mirë në prezencën e kryetarit por pa e politizua dhe pa u munduar me përfitu pika për fushatë.

Është një çështje shumë serioze, ku janë fëmijët tanë të moshës jomadhore, gjëja më e shtrenjtë që e kemi dhe si kolektivitet veç e veç, andaj unë e kam një apel që lidhet shumë me atë që e tha dr. Besimi.

Unë nuk jam që fëmijëve t’u mohohet e drejta për të shkuar dhe po ashtu pajtohem se është tepër vështirë me i menaxhua krejt atë numër të madh të nxënësve, por nuk është e pamundur.

Është e mundur nëse ka organizim serioz nga ana e DKA-së me drejtorin i cili nuk ka asnjë punë më të rëndësishme gjatë atyre ditëve se me qenë me nxënësit e nëse ka nevojë edhe ndonjë prind në mënyrë që siguria me qenë në nivelin maksimal e organizuar.

**Shpend Nuhiu:** vitin e kaluar nuk e di se çka ka ndodh ndoshta edhe këtë vit u krijua një rrethanë e njëjtë prapë e merr kryetari vendimin me anulua.

Nuk kam pas mundësi të vij në takimin e thirrur nga Komiteti i KKRS, sepse kam qenë në pushim sidoqoftë këtë vit e kemi menduar në mënyrë më të konstruktuar, në mënyrë më të organizuar që ta bëjmë por edhe më lirë siç kemi dëgjuar prej komisionit që i ka vlerësuar ofertat.

Ne kemi pas takim me drejtorët e shkollave, me kryetarin e këshillit të prindërve në nivel lokal.

Kompania e cila do ta merr tenderin, do të raportoj konform kërkesave që i kemi bërë, ne me implementu ne këtë ekskursion dy ditor.

Unë po shpresoj që ka me kalua çdo gjë mirë, është përgjegjësi e madhe se unë vet jam prind dhe e di rëndësinë, por shpresoj që të kalojnë shumë mirë.

Kushdo që është drejtor i DKA, e ka për obligim të organizoj ekskursionin konform urdhrave dhe rregulloreve administrative kështu që ne jemi munduar të bëjmë më të mirën duke i konsultuar edhe punonjësit që i kemi në DKA, edhe drejtorët e shkollave, këshillin e prindërve, këshillin e nxënësve.

Unë e kam planifikuar që edhe kujdestarëve të klasave me i shkru për orë shtesë për angazhim për ato dy ditë.

**Besim Guda:** drejtor kam një lutje, apel siguria në rend të parë, a e kanë ngrënë darkën apo jo është pa rëndësi ajo.

E dyta shikoni këto kompanitë e sigurimeve paguani merreni me vete kjo është më e sigurt.

**Shpend Nuhiu:** ne kemi shikuar edhe që ta angazhojmë dikë edhe policët që punojnë në kampus mirëpo ajo ishte e pamundur sepse do të duhej të shkonim përmes ministrisë së punëve të brendshme dhe nuk kish autoritet polici i një shteti tjetër.

1. **Të ndryshme**

**Bujar Nevzati:** sa i përket pikës në të ndryshme propozoj që këto 3 pikat që janë larguar nga rendi i ditës të thirret një seancë tjetër brenda 10 ditësh.

**Kushtrim Kadriu:** ju njoftoj se kryetari ka bërë ftesë për nesër në orën 13:30 me shefat e grupeve.

**Procesmbajtësja: Kryesuesi i KK**

**Arbresha Ismaili- Hyseni Kushtrim Kadriu**